ମଳଦ୍ୱାର କର୍କଟ

ବିପଦ କାରଣ ମଧ୍ୟରେ ମାନବ ପାପିଲୋମାଭୂତାଣୁ (ଏଚପିଭି) (HPV), ଏଚ୍.ଆଇ.ଭି / ଏଡସ୍, ଏକାଧିକ ଯୌନ ସାଥୀ, ଧୂମପାନ ଏବଂ ମଳଦ୍ୱାର ମୈଥୁନ ଅନ୍ତର୍ଭୁକ୍ତ ହୋଇପାରେ |  ମଳଦ୍ୱାର କର୍କଟ ସାଧାରଣତଃ ଏକ ପ୍ରକାର ସ୍କ୍ୱାମସ ସେଲ କର୍କଟ ରୋଗ |  ଆଡେନୋକାର୍ସିନୋମା, ସ୍ମଲ ସେଲ କାର୍ସିନୋମା ଓ ମେଲାନୋମା ଯୋଗୁ ମଧ୍ୟ ଏହି ରୋଗ ସଙ୍କଟ ଆସିପାରେ । ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରିବା ପରେ ତନ୍ତୁ ବାୟୋପ୍ସି କରି ସୁନିଶ୍ଚିତ କରାଯାଏ।

ବିପଦ କାରଣ ଗୁଡ଼ିକ ଏଡ଼େଇବା ଏବଂ ଏଚପିଭି ଟିକା ଦେଇ ଏହି ରୋଗକୁ ପ୍ରତିରୋଧ କରାଯାଇ ପାରେ |  ମାନକ ଚିକିତ୍ସାରେ ବିକିରଣ ଥେରାପି, କେମୋଥେରାପି ଓ ଅସ୍ତ୍ରୋପଚାର କରି ଏହାର ଚିକିତ୍ସା କରାଯାଏ । ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୮,୩୦୦ ଲୋକଙ୍କର ଏହି ରୋଗ ନିର୍ଣ୍ଣୟ ହୁଏ ଯାହାକି ପ୍ରାୟ ୦.୫% ନୂତନ କର୍କଟ ରୋଗର ପ୍ରତିନିଧିତ୍ୱ କରିଥାଏ। ସାଧାରଣତଃ ୪୫ ବର୍ଷ ବୟସ ପରେ ଏହି ରୋଗ ହୋଇଥାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ୧୯୯୦ ମସିହା ପରଠାରୁ ଏହି ରୋଗ ସଂଖ୍ୟା ବୃଦ୍ଧି ପାଇଛି। ଯୁକ୍ତରାଷ୍ଟ୍ରରେ ଏହି ରୋଗରେ ବଞ୍ଚିବା ହାର ପ୍ରାୟ ୬୮% ଅଟେ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki